open-index/open-wikipedia-markdown huggingface dataset:
Պիկոդոն (պանիր)

**Պիկոդոն** (), փափուկ ֆրանսիական պանիր, որը պատրաստվում է ոչխարի կաթից։

## Պատմություն
Սկզբում պանիրն սկսել են արտադրել Ալպերի նախալեռներում՝ Ռոնա գետի սարահարթում։ 1983 թվականին ստացել է ԾԻՎ արտոնագիրը։ 2005 թվականին արտադրվել է 586 տոննա Պիկոդոն պանիր։

## Պատրաստում
Պիկոդոնը պատրաստում են ոչխարի կաթից՝ ավելացնելով քիչ քանակությամբ մակարդ։ Կալյեն նախնական չորացումից հետո տեղադրում են նկուղում, որտեղ պանիրը հասունանում է 2-4 շաբաթվա ընթացքում։ Պիկոդոնի հասունացման խիստ ժամանակաշրջան չկա։ Երիտասարդ (2 շաբաթական) պանրի միջուկն ու կողերը սպիտակ գույնի են, իսկ ավելի հասուն պանրի միջուկը դառնում է ճկուն և ձեռք է բերում դեղին գույն, իսկ կողերը դառնում են երկնագույն։ Պանիրը արտադրում են գարնանից մինչև աշուն։

Պիկոոդոնի տարատեսակներ՝
* *Picodon de l’Ardèche՝* (40-60 գ), ավելի տարածված ձև, նկատվող թթվայնությամբ։
* *Picodon de Crest* ՝ (60 գ), պատրաստվում է բարձր որակի կաթից, որը տալիս է պանրին ավելի ուժեղ հոտ։
* *Picodon du Dauphiné՝* որպես կանոն, վաճառում են լավ հասունացված։
* *Picodon de Dieulefit* ՝ (40-90 գ), վաճառում են երիտասարդ և հասունացած տեսակները։
* *Picodon de la Drôme* ՝ (45 գ), ունի աղի և քաղցր հոտ, քիչ թթվածությամբ։
* *Picodon à l’huile d’olive* ՝ պահվում է դրվում ձիթապտղի յուղում և դափնու տերևների հետ։

## Նկարագրություն
Պանրի գլխիկը, որը պատված է երկնագույն բորբոսով, 5-8 սմ շառավղով, 1-3 սմ հաստությամբ և 50-100 գ քաշով ոչ մեծ շրջանակ է։ Յուղայնությունը կազմում է 45 %։ Այդ պանիրը ունի քաղցրա-աղի-թթու համ։ Պիկոդոնն ամենից լավ համապատասխանում է սպիտակ *Saint Joseph blanc* գինուն կամ խաղացող քաղցր Մուսկատային *Rivesaltes* (*Muscat de Rivesaltes*)-ին։

## Ծանոթագրություններ

## Արտաքին հղումներ
* 

Կատեգորիա:Այծի կաթից պանիրներ
Կատեգորիա:Ֆրանսիական պանիրներ
Ցախ հավաքողի հեքիաթը

**Ցախ հավաքողի հեքիաթը**, հայկական ժողովրդական հեքիաթ։

## Սյուժե

Հեքիաթը պատմում է մի խեղճ ու աղքատ տղայի մասին, ով իր ծեր մոր հետ էր ապրում։ Նա ամեն օր փայտ էր հավաքում, տանում, շուկայում վաճառում, ստացած գումարով էլ հաց էր առնում։ Մի անգամ փայտ հավաքելիս տղան մոմակալ է գտնում, աշխատանքը թողում է, մոմակալը վերցնում, տուն է գալիս։ Մայրը բարկանում է, բայց տղան նրան չի լսում։ Գնում է մի մոմ է առնում, դնում մոմակալի մեջ, դնելուն պես, դևեր են լցվում տուն ու տղային հարցնում` աշխարհը քանդե՞ն, թե՞ կառուցեն։ Տղան պատասխանում է, որ ո՛չ քանդել է պետք, ո՛չ էլ շինել, մոմը մոմակալից պոկում է, դևերը կորչում են։ Հետո մյուս ճյուղին է դնում, աշխարհի բոլոր հուրի-փերիները հայնվում են, նորից մոմը պոկում է, անհետանում են, երրորդ ճյուղին է դնում, մի սուփրա է բացվում, որի մեջ ամեն ինչ կա։ Այդտեղից էլ է պոկում, սուփրան կորչում է։ Սպասում է, հաջորդ երեկոյան մոմը մոմակալին է դնում, նորից դևեր են հայտվում, ասում է, որ այնպիսի պալատներ կառուցեն, որ թագավորի պալատը ծածկեն։ Առավոտյան թագավորը արթնանում է, տեսնում աղքատ տղայի տնակի փոխարեն հսկայական պալատներ։ Պալատները շինելուց հետո, տղան մոմը էլի դևերի ճյուղին է միացնում, հրամայում, որ պալատներում ամեն ինչ կարգին լինի, ու մինչև դևերը պալատներն են կարգի բերում, մոմը հուրի-փերիների ճյուղին է միացնում ու նրանց ասում, որ պալատներից մեկը նրանցն է. հուրի-փերիները շատ են ուրախանում։ Հաջորդ օրը տղան նորից դևերի ճյուղին է դնում, հրամայում, որ գնան, թագավորի աղջկան իր մահճակալով, շամդանով, սարք ու կարգով բերեն։ Դևերն այդպես էլ անում են։ Աղջիկն արթնանում է և ասում տղային իրեն հետ տանել, հակառակ դեպքում թագավորը նրա գլուխը կկտրի։ Տղան նրան հետ է ուղարկում։ Մի քանի օր անց թագավորի աղջիկը հիվանդանում է ու անկողին ընկնում։ Թագուհին քնում է աղջկա սենյակում` պարզելու համար, թե նրա հետ ինչ է կատարվում. այդ օրը դևերը պալատ են տանում թագուհուն։ Թագուհին արթնանում է ու տղային հանդիմանում, որ պետք էր գալ ու իր աղջկա ձեռքը խնդրել։ 
Հաջորդ օրը թագավորն է քնում աղջկա սենյակում։ Այդ գիշեր դևերը թագավորին են տանում, նրա հետ էլ է կրկնվում այն, ինչ կատարվել էր իր աղջկա ու կնոջ հետ։ Թագավորը տեսնելով տղային` սուրը հանում է, հարձակվում տղայի վրա, բայց այդ պահին տղան մոմը դնում է դևերի ճյուղին, նրանք սպառնում են թագավորին սպանել, եթե վերջինս չհամաձայնվի իր աղջկան տղայի հետ ամուսնացնել։ Թագավորը համաձայնվում է, ու դևերը թագավորին տանում են հետ իր պալատը։ Հաջորդ օրը աղջիկը ամուսնանում է տղայի հետ։ Ամեն օր թագավորը գնում է իր աղջկան տեսնելու, և մի օր ուզում է իմանալ, թե ինչպես է աղքատ տղան այդքան հարուստ դարձել։ Աղջիկն ամեն ինչ պատմում է ու մոմակալը տղայից թաքուն տալիս է հորը։ Հայրը փորձում է մոմը ճյուղերին միացնել, բայց հանկարծ բոլորը սրով ու թրով են հայտվում, տղան էլ դա տեսնելով արագ մոմը պոկում է, և բոլորը անհետանում են։ Թագավորը ուրախանում է ու տղային ասում, որ այս անգամ իր աղջկան հաստատ տալիս է տղային, դրա հետ նաև իր ժառանգությունը, թագավորությունը, գահը։
## Կերպարներ
* Տղա
* Դևեր
* Հուրի-փերիներ
* Թագավոր
* Թագուհի
* Թագավորի աղջիկ

## Տես նաև
* Արդար դատավորը (հեքիաթ)
* Մոզին (հեքիաթ)
* Անօրենը անպատիժ չի մնա (հեքիաթ)
* Սկլիկ ու Բակլիկ
* Տերտերն ու տավարածը (հեքիաթ)

## Ծանոթագրություններ

Կատեգորիա:Ժողովրդական հեքիաթներ
Դեմոկրատական միասնության կլոր սեղան

**Դեմոկրատական միասնության կլոր սեղան** (, **MUD**), ընտրական կոալիցիա Վենեսուելայում՝ կազմված աջակենտրոն, կենտրոնամետ և ձախակենտրոն քաղաքական կուսակցություններից։ Կազմավորվել է 2008 թվականի հունվարին որպես ընդդիմություն՝ կառավարող Միասնական սոցիալիստական կուսակցությանը 2010 թվականի խորհրդարանական ընտրություններում։ Նախորդ ընդդիմությունը՝ «Դեմոկրատական համակարգող»-ը (), փլուզվեց 2004 թվականին Ուգո Չավեսի հրաժարականի համար կազմակերպած հանրաքվեի տապալումից հետո։

## 2010 թվականի խորհրդարանական ընտրություններ
2010 թվականի սեպտեմբերին Վենեսուելայի Ազգային ասամբլեայի ընտրություններին Դեմոկրատական միասնության կլոր սեղանն ստացավ ձայների 47%-ը, սակայն կարողացավ ստանալ միայն 64 տեղ (165-ից) ասամբլեայում տեղերի բաշխման սկզբունքների փոփոխության պատճառով, ըստ որի՝ արշավի առաջատարը կազմում էր որակավորված մեծամասնություն։ Այսպես, Վենեսուելայի միասնական սոցիալիստական կուսակցությունը, ստանալով ընտրողների 48% ձայները, զբաղեցրեց 98 աթոռ, իսկ «Հայրենիք բոլորի համար» կուսակցությունը՝ միայն 2 աթոռ։

## 2015 թվականի խորհրդարանական ընտրություններ
Կոլացիան հաղթեց 2015 թվականի խորհրդարանական ընտրություններում՝ ստանալով ձայների 56,2%-ը և զբաղեցրեց խորհրդարանի 164 տեղից 109-ը։

### Պատգամավորական մանդատների բաշխումը կոալիցիայի ներսում
* Հանուն արդարության (առաջնորդ՝ Էնրիկե Կապրիլես Ռադոնսկի) - 33
* Կուսակցություններ, որոնք մտնում են Սոցիալիստական ինտերնացիոնալի մեջ
** Դեմոկրատական գործողություն - 25
* Նոր ժամանակ - 18
* Ժողովրդի կամք - 14
* 8 փոքր կուսակցություններ - 17
* Անկախ պատգամավորներ - 2

## Ծանոթագրություններ

## Արտաքին հղումներ
* Կոալիցիայի պաշտոնական կայք  

Կատեգորիա:2008 ստեղծված կուսակցություններ
Կատեգորիա:2008 կազմակերպություններ
Կատեգորիա:Վենեսուելայի քաղաքականություն
Կատեգորիա:Կուսակցությունների կոալիցիաներ
Կատեգորիա:Սախարովի անվան մրցանակակիրներ
Հուշարձան Սպիտակ Բիմին

**Հուշարձան Սպիտակ Բիմ Սև Ականջին** (), հուշարձան՝ նվիրված Սպիտակ Բիմ Սև Ականջ շանը՝ Գավրիլա Նիկոլաևիչ Տրեոպոլսկու պատմվածքի հերոսին։ Տեղադրված է Վորոնեժում, Վորոնեժի «Շուտ» տիկնիկային թատրոնի դիմացի հրապարակում։

## Նկարագրություն
Շանը նվիրված հուշարձանը պատրաստված է չժանգոտող մետաղից և բերված է իրական չափերի։ Աջ ականջը և մի թաթը պատրաստված է բրոնզից։ Շունը նստած է հենց հողի վրա և համբերատար սպասում է իր տիրոջ վերադարձին։ Վզկապին փորագրված է իր անունը։

## Պատմություն
Բիմի հուշարձանի հեղինակներն են վորոնեժյան հայտնի քանդակագործներ Ռուսաստանի պետական մրցանակի դափնեկիրներ Էլզա Պակը և Իվան Դիկոնիչը։ Հուշարձան տեղադրելու միտքը ծագել է 1980-ական թվականների կեսերին։ Քանդակագործները սկսել են աշխատել հուշարձանի վրա 1985 թվականին և կառուցել են այն իրենց միջոցներով։ Շան մարմինը ձուլվել է Պենզայում։ Պատմվածքի հեղինակը խորհուրդներ է տվել քանդակագործներին հուշարձանի պատրաստման համար, սակայն չի ապրել մինչև դրա տեղադրումը։ 
Հուշարձանը տեղակայվել է Վորոնեժի հեղափոխության պողոտայում, Շուտ տիկնիկային թատրոնի դիմաց, 1998 թվականին։ Հուշարձանի բացումը տեղի է ունեցել 1998 թվականի սեպտեմբերի 5-ին քաղաքի տոնի ժամանակ։
2009 թվականի օգոստոսին հուշարձանը ներկայացվել է Վորոնեժի ոչ պաշտոնական խորհրդանշանի կոչման մրցույթին։ Քվեարկության արդյունքում այդ կոչմանն արժանացել է Պետրոս Առաջինին նվիրված հուշարձանը։ Սպիտակ Բիմի արձանը գրավել է երրորդ տեղը։ 
2010 թվականի նոյեմբերի 28-ին «Սպիտակ Բիմ Սև Ականջ» պատմվածքի հեղինակ Գ. Ն. Տրոեպոլսկու 105-ամյակի առթիվ հուշարձանի մոտ ցուցադրվել է «Գրքի էջերից փախած Բիմը» թատերական ներկայացումը։ 2011 թվականի ապրիլի 23-ին արձանի մոտ տեղի է ունեցել «Ռուսաստանն առանց բռնության» երրորդ համառուսական ակցիան։

## Ծանոթագրություններ

## Գրականություն
* 

## Արտաքին հղումներ
* Ռուսաստանի հրաշքները։ Հուշարձան Սպիտակ Բիմ Սև Ականջին Վորոնեժում 
* Վորոնեժի հուշարձանները 

Կատեգորիա:1985 հիմնադրումներ Ռուսաստանում
Կատեգորիա:Ռուսաստանի մշակութային ժառանգության օբյեկտներ
Վարդագույն գուլպա (պատմվածք)

**«Վարդագույն գուլպա»** (), Անտոն Պավլովիչ Չեխովի պատմվածքը` գրված 1886 թվականին։ Առաջին անգամ հրապարակվել է 1886 թվականի օգոստոսի 16-ին «Օսկոլկի» ամսագրում (№ 33)՝ Ա. Չեխոնտե ստորագրությամբ։

## Հրապարակումներ
Անտոն Չեխովի «Վարդագույն գուլպա» պատմվածքն առաջին անգամ հրապարակվել է 1886 թվականի օգոստոսի 16-ին «Օսկոլկի» ամսագրում (№ 33)՝ Ա. Չեխոնտե ստորագրությամբ։

Հրատարակիչ Ն. Ա. Լեյկինը պատմվածքի վերջում ավելացրել է հետևյալ արտահայտությունը. «Ոչ, ես չեմ գնա։ Խելացիորեն կարող ես խոսել և տղամարդկանց հետ, վերջապես որոշում է նա»։ Այս մասին նա գրել է Չեխովին` «Ձեր «Վարդագույն գուլպա» պատմվածքը ստացել եմ։ Այն ինձ շատ դուր եկավ...ես մի քանի տող ավելացրեցի վերջում, որոնք էլ ավելի են ուժեղացնում տպավորությունը։ Հուսով եմ դրա համար չեք գանգատվի։ Այս պատմվածքը լույս կտեսնի թիվ 33-ում»։ Չեխովը պատասխանել է. «Դուք երկարացրել եք «Վարդագույն գուլպա» պատմվածքի ավարտը։ Ես դեմ չեմ լրացուցիչ տողերից լրացուցիչ 8 կոպեկ ստանալուն, բայց, իմ կարծիքով, «տղամարդը» վերջում չի գնում...խոսքը միայն կանանց մասին է...»:

## Սյուժե
Պատմվածքի գործողությունները տեղի են ունենում Իվան Պետրովիչ Սոմովի տանը։ Մի ամպամած օր նա քայլում էր իր գրասենյակի շուրջը և փնթփնթում էր եղանակից։ Կողքին վարդագույն գուլպաներով նստած էր նրա կինը՝ Լիդոչկան։ Նա նամակ էր գրում։ Իվան Պետրովիչը նայում էր, թե ինչպես է նա գրում և խնդրեց կարդալ նամակը։ Ընթերցանության ժամանակ նա շփոթված էր։ Կինն անփութորեն ու անընթեռնելի ձեռագրով էր գրում։ Նա դիտողություն արեց. «Համատարած անմտություն. բառեր և արտահայտություններ և ոչ մի բովանդակություն։ Քո ամբողջ նամակը նման է ճիշտ երկու տղաների զրույցի»։

Կինը, հասկանալով իր տգիտությունը, աչքերն իջեցրեց...Սոմովը շարունակում էր նախատել նրան, որին նա պատասխանեց, թե մայրն է մեղավոր, ով իրեն դպրոց չի ուղարկել։ Այս խոսքերին Սոմովը պատասխանեց, որ ինքն ատում է կրթված, կանացիությունից զուրկ կանանցից և որ «երբեք չէր ամուսնանա գիտունի հետ...»:

Կշտացնող ուտելիքից հետո Սոմովը դարձավ ավելի ուրախ, բարի և մեղմ։ Նա որոշեց, որ իզուր է վիրավորել իր խեղճ կնոջը։ Նրա կարծիքով կինը կոչված է «սիրել իր ամուսնուն, ծնել երեխաներ, կտրատել աղցան, էլ ինչին է պետք գիտելիքը»։ Իսկ գիտուն կանանց հետ դժվար է ապրել, նրանք «պահանջում են, խիստ են և անառարկելի»։ Սոմովը մտածում էր. «...եթե ուզեմ խոսել խելացի կնոջ հետ, կգնամ Նատալյա Անդրեևնայի...կամ Մարա Ֆրանցովնայի մոտ»։

## Գրականություն
* Чехов А. П. Розовый чулок// Чехов А. П. Полное собрание сочинений и писем: В 30 т. Сочинения: В 18 т. / АН СССР. Ин-т мировой лит. им. А. М. Горького. — М.: Наука, 1974—1982.
* Dictionnaire Tchekhov, page31, Françoise Darnal-Lesné, Édition L’Harmattan, 2010, ISBN 978 2 296 11343 5.

## Արտաքին հղումներ
* Чехов А. П. Розовый чулок  Բնօրինակ ռուսերեն տեքստ

Կատեգորիա:Անտոն Չեխովի ստեղծագործություններ
Կատեգորիա:1886 պատմվածքներ
Սերիա A 2017-18

**Սերիա A 2017-18**, Իտալիայի 116-րդ բարձրագույն առաջնությունը, 86-րդը՝ շրջանաձև համակարգով և 8-րդը՝ Սերիա B-ից առանձնանալուց հետո։ Գործող չեմպիոնը Թուրինի Յուվենտուսն է, որը Իտալիայի չեմպիոն է ճանաչվել 6-րդ տարին անընդմեջ։ Մրցաշրջանը տևում է 2017 թվականի օգոստոսի 19-ից 2018 թվականի մայիսի 20-ը։

## Անցյալ մրցաշրջանի համեմատ փոփոխություններ

## Թիմեր
### Մասնակիցներ և մարզադաշտեր

### Անձնակազմ և մարզահագուստ

### Մարզչական փոփոխություններ

## Ծանոթագրություններ

## Արտաքին հղումներ
* Սերիա A-ի պաշտոնական կայքը

Կատեգորիա:2017-18 եվրոպական ֆուտբոլային լիգաներում
Կատեգորիա:Իտալիայի ֆուտբոլի առաջնություն
Մոնրեալի սիմֆոնիկ երաժշտության տուն

**Մոնրեալի սիմֆոնիկ երաժշտության տուն** (), համերգասրահ Կանադայի Քվեբեկ նահանգի Մոնրեալ քաղաքում։ Տեղեկայված է Դե Մեզանուվ բուլվարի և Սեն Ուրբան փողոցի անկյունում՝ Quartier des Spectacles (Ներկայացումների թաղամաս) Պլաս դեզ Արտի հյուսիսարևելյան զբոսավայրում։

Կառույցի շինարարությունը սկսվել է 2009 թվականի մայիսին, բացումը տեղի է ունեցել 2011 թվականի սեպտեմբերի 7-ին։ Ըստ նախնական պլանների՝ 1900 տեղ ունեցող վայրը պետք է կոչվեր «Սիմֆոնիկ երաժշտության հասցե», սակայն Քվեբեկի կառավարությունը բացման օրն այն անվանեց «Սիմֆոնիկ երաժշտության տուն»։ Այստեղ են տեղավորված Մոնրեալի սիմֆոնիկ նվագախումբը, Մետրոպոլիտան նվագախումբը, I Musici de Montreal-ը, Les Violons du Roy-ը և դասական երաժշտության այլ համույթներ։

2014 թվականի մայիսի 24-ին համերգասրահում կայացել է Կասավան Ֆրերի ստեղծած 4,000,000 դոլար արժողությամբ երգեհոնի բացման արարողությունը։ 4 ձեռքի ստեղնաշարն ունի 6498 խողովակ։ Գործիքը համերգասրահին է նվիրել Ժակլին Դեմարեն, ամուսնու՝ Պոլ Դեմարեի հիշատակին։

2014 թվականին SNC-Lavalin վաճառեց իր կոնցեսիոն իրավունքները որոշակի գործարքների համար 77.6 միլիոն դոլարով։ SNC կշարունակի գործել և ապահովել սեփականատիրոջ համար ծառայություններ՝ IA Financial Group, մինչև 2038 թվական։

## Ծանոթագրություններ

## Արտաքին հղումներ
* Site du Gouvernement du Québec  
* Site officiel de l'Adresse symphonique
Եգոր Լեոնտև

**Եգոր Օլեգովիչ Լեոնտև**, ռուս ֆուտբոլիստ, ռուսական Սպարտակ ակումբի կիսապաշտպան։

## Կենսագրություն
Եգորը ֆուտբոլով սկսել է զբաղվել 7 տարեկան հասակից, Ռոստովի Կվադրո ֆուտբոլային դպրոցում։ 2006 թվականի մրցաշրջանում Մոսկվայի Սպարտակ ակումբի հովանավորները սկսեցին հետաքրքրվել Եգորով, և 13 տարեկանում նա տեղափոխվեց մայրաքաղաքային ակումբ։

Սկզբում նա խաղացել է կարմիր-սպիտակների կազմում, և նա իր առաջնաելույթը կատարել է 2011 թվականին Ամկար ակումբի դեմ խաղի ժամանակ, որը ավարտվել է 3:2 հաշվով։

2014 թվականի սեպտեմբերի 5-ին նա մասնակցել է Սպարտակ - Ոտկրիտե Արենա խաղին, որը ավարտվել է ոչ ոքի հաշվով՝ (1:1) սերբիական Ցրվենա Զվեզդա թիմի հետ։ Այդ խաղում նա դուրս եկավ փոխարինման։

Նա Սպարտակ Ակումբում իր պաշտոնական խաղը անց է կացրել 2015 թվականի սեպտեմբերի 23-ին Ռուսաստանի գավաթի շրջանակներում՝ Վոլգա ակումբի դեմ խաղի ժամանակ։

2015 թվականի Օգոստոսի 25-ին նա կատարել է իր առաջնախաղը Ռուսաստանի առաջնությունում՝ Մոսկվայի Դինամո ակումբի դեմ խաղի ժամանակ, խաղը ավարտվել է հոգուտ կարմիր-սպիտակներին 3:2 հաշվով։

## Ձեռքբերումներ
### Ակումբային
 **Սպարտակ (Մոսկվա)**
* 15x15пкс Ռուսաստանի առաջնություն — 2016-2017
* Ֆուտբոլի երիտասարդական առաջնության հաղթող - 2012-2013
 **Սպարտակ-2 (Մոսկվա)**
* Պրոֆեսիոնալ ֆուտբոլային Լիգայի առաջնության հաղթող - 2014-2015

## Ծանոթագրություն

## Արտաքին հղումներ
* 
* ֆուտբոլիստի պաշտոնական էջը РФПЛ կայքում 
* 

Կատեգորիա:Ռուս ֆուտբոլիստներ
Կատեգորիա:Ռուսաստանի Պրեմիեր Լիգայի խաղացողներ
Կատեգորիա:Ռուսաստանի հավաքականի ֆուտբոլիստներ
Կատեգորիա:Սպարտակ Մոսկվայի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Տյումենի ֆուտբոլիստներ
Բիլալ Բաշաչիքօղլու

**Բիլալ Բաշաչիքօղլու** (;), հոլանդացի ֆուտբոլիստ։ «Ֆեյենոորդ» ակումբի կիսապաշտպան։

Հայրը՝ Բասասիկօղլուն, Թուրքիայից է, իսկ մայրը՝ Մարոկկոյից։

## Ակումբային կարիերա
Բաշաչիքօղլու՝ Այաքս ակումբի սան է։  2011 թվականին նա «Հերենվեն» ակումբի երիտասարդական հավաքականի կամզում ընդգրկվեց։ 2013 թվականի  Նոյեմբերի 8-ին «Վալվիկ» ակումբի  դեմ խաղի ժամանակ Բիլալը իր դեբյուտը կաատրեց Էրեդիվիզիի  շրջանակներում,  փոխարինմաբ դուրս գալով խաղի ընթացքում Հակիմ Զիեհա փոխարեն։ դեկտեմբերի 21-ին նա կատարել է րի նորամուտը ԱԶ ակումբի դեմ խաղի ժամանակ «Հերենվեն» աոկումբի կազմում։ 2014 թվականին Բալալը տեղափոխվել է ֆեյենորդ աոկումբի կազմ։ Փոխարինման գումարը եղել է 2,5 մլն եվրո։ Օգոստոսի 10-ին «ԱԴՕ Հեն Հաագ» աոկւմբի դեմ խաղի ժամանակ նա կատարել է իր նորամուտը։ Օգոստոսի 23-ին Բաշաչիքօղլուն Վիտես ակումբի դեմ խաղում նա Ֆեյենորդ ակումբի կազմում կատարել։ 2016 թվականի նիդերլանդների առաջնության ժամանակ նա խաղ է ունեցել։ 2017 թվականին նա օգնել է Ֆեյենորդին 18 տարվա մեջ առաջին անգամ հաղթել առաջնությունում։

## Ձեռքբերումներ
**Թիմային**

; «Ֆեյենորդ»
*  Նիդերլանդների ֆուտբոլի առաջնություն  — 2016/17
* Նիդերլանդների գավաթի դարփնեկիր — 2015/16
* Նիդերլադների սուպերգավաթի դարփնեկիր  — 2017

## Ծանոթագրություններ

## Արտաքին հղումներ
* 
* Voetbal International profile  
* Netherlands U18 profile  at OnsOranje
* Netherlands U19 profile  at OnsOranje

Կատեգորիա:Թուրքական Սուպերլիգայի ֆուտբոլիստներ
Կատեգորիա:Թուրքիայի երիտասարդական միջազգային կարգի ֆուտբոլիստներ
Կատեգորիա:Թուրքիայի մինչև 21 տարեկանների հավաքականի միջազգային ֆուտբոլիստներ
Կատեգորիա:Տրաբզոնսպորի ֆուտբոլիստներ
Կատեգորիա:Հերենվենի ֆուտբոլիստներ
Կատեգորիա:Հերակլես Ալմելոյի ֆուտբոլիստներ
Կատեգորիա:Թուրք ֆուտբոլիստներ
Կատեգորիա:Ֆեյենորդի ֆուտբոլիստներ
Էմի Բարինգթոն

**Էմի Բարինգթոն** (, ), իռլանդացի ուսուցիչ, գիտնական, որը սերտորեն համագործակցել է եվգենիկա ուսմունքի գործելակերպի և համոզմունքների հետ։ Նա այդ թեմայով մի քանի հոդվածներ է հրապարակել, ինչպես նաև ինդեքսավորել աշխատանք դրա պատմության վերաբերյալ։ Նա նաև գրել է Բարինգթոնների ընտանիքի պատմությունը։ Էմին ծնվել է Էդվարդ Բարինգթոնի ընտանիքում։

Հատված պրոֆեսոր Բրենդան Ուալշի «Իմանալով իրենց տեղը. 19-րդ դարում կանանց մտավոր կյանքը» (*Knowing Their Place: Intellectual Life of Women in the 19th Century*) աշխատությունից.

«...1885 թվականին նա հաճախել է դասական դասընթացների, այնուհետև Ավստրալիայի Բրիսբենի օրիորդաց քերականական դպրոցում աշխատել է որպես ուսուցիչ (1888–1893), երեք տարի աշխատել է Վնակուվերի դպրոցում (1888–1891): 1906 թվականին դարձել է Լոնդոնի Բեդֆորդ քոլեջի ուսումնական բաժնի դասախոս (1907–1919), աշխատել կրթական ոլորտում։ Լոնդոնի համալսարանական քոլեջի Գալթոն լաբորատորիայում կատարել է առաջնորդողի աշխատանք (1906–1919)...»:

Բարինգթոնը մահացել է 1942 թվականին՝ 84 տարեկան հասակում։

## Եվգենիկական աշխատություններ
Կազմվել է Google Books և Amazon.com հեղինակային էջից՝
* A Preliminary Study of Extreme, Alcoholism in Adults By Amy Barrington (no date available)
* Hereditary Disorders of Bone Development. By Amy Barrington. At the University Press (1925)
* A First Study of the Inheritance of Vision and of the relative influence of Heredity and Environment on Sight, etc (Eugenics Laboratory Memoirs. no. 5.) – 1909 by Amy Barrington (Author), Karl Pearson  (Author)
* A Second Study of the Influence of Parental Alcoholism on the Physique and Ability of the Offspring: Being a Reply to Certain Medical Critics of the First Memoir and an Examination of the Rebutting Evidence Cited by Them, Issues 13–14 Amy Barrington, Karl Pearson, Ethel M. Elderton, Dulau and Company, 1910
* Dwarfism. With plates, and with a bibliography and iconography by Amy Barrington (Eugenics Laboratory Memoirs. no. 15.) – 1912 by Harold Rischbieth (Author), Amy Barrington
* On the Correlation of Fertility with Social Value. A cooperative study (Eugenics Laboratory Memoirs. vol. 18.) – 1913 by Ethel Mary Elderton (Author), Amy Barrington

## Պատմական աշխատություններ
Կազմվել է familysearch.com Family History Books և Amazon.com հեղինակային էջից՝
* The Barringtons – A family history (Dublin University Press, 1917)
* The Inhabitants of Westminster in the reign of Charles I. From the Subsidy Rolls in the Public Record Office, 1625–1645. Transcribed by the Rev. T. C. Dale; Indexed by Miss Amy Barrington – 1935 by Amy Barrington (Author), T. C. Dale (Author)

## Ծանոթագրություններ

## Արտաքին հղումներ
* The Barringtons – A Family History

Կատեգորիա:Եվգենիկա
Կատեգորիա:Իռլանդացի ծագումնաբաններ
Կատեգորիա:Իռլանդացի կին գիտնականներ
Կատեգորիա:Կին պատմաբաններ
Կատեգորիա:Իռլանդացի գիտնականներ
Կատեգորիա:Կին ուսուցիչներ
Պորտալեգրի

**Պորտալեգրի** (; []), քաղաք Պորտուգալիայում։ Համանուն շրջանի և մունիցիպալիտետի կենտրոնն է։ Քաղաքի բնակչության թվաքանակը կազմում է 15,8 հազար մարդ, մունիցիպալիտետի բնակչությանը՝ 26 հազար մարդ։ Քաղաքը և մունիցիպալիտետը մտնում են տնտեսա-վիճակագրական Ալենտեժու տարածաշրջանի և Ալտու Ալենտեժու ենթաշրջանի մեջ։ Հին վարչական բաժանմամբ մտել է Ալտու Ալենտեժու նահանգի կազմի մեջ։

## Դիրք
Քաղաքը գտնվում է Լիսաբոնից 162 կմ դեպի հյուսիս-արևելք։

Մունիցիպալիտետը սահմանակից է.
* հյուսիսում՝ Կաշտեկու դե Վիդե մունիցիպալիտետին, գյուղապետարան Каштелу-դե-Տեսքով
* հյուսիս-արևելքում՝ Մարվան մունիցիպալիտետին, 
* արևելքում՝ Իսպանիային, 
* հարավում՝ Արրոնշեշ, Մոնֆորտե մունիցիպալիտետներին, 
* արևմուտքում՝ Կրատու մունիցիպալիտետին։

## Բնակչություն

## Պատմություն
Քաղաքը հիմնադրվել է 1259 թվականին։

## Շրջաններ

## Ծանոթագրություններ

## Արտաքին հղումներ
* Մունիցիպալիտետի պաշտոնական կայք

Կատեգորիա:Պորտուգալիայի քաղաքներ
Ջեք Ստեֆենս

**Ջեք Ստեֆենս** (, ), անգլիացի ֆուտբոլիստ, պաշտպան։ Հանդես է գալիս անգլիական «Սաութհեմփթոն»-ի կազմում։

Ջեքը իր կարիերան սկսել է «Պլիմուտ Արգայլ»-ի կազմում, որի կազմում հանդես է եկել մինչև 2011 թվականը։ Չնայած, որ Ստեֆենսը սկսել է խաղալ աջ եզրային պաշտպանի դիրքում, ներկայումս հանդես է գալիս կենտրոնական պաշտպանի դիրքում։ Նա կարողանում է հանդես գալ նաև հենակետային կիսապաշտպանի դիրքում։ Հանդես է եկել Անգլիայի Մ18, Մ19, Մ20 և Մ21 հավաքականների կազմում։

## Ակումբային կարիերա
### «Պլիմուտ Արգայլ»
2005 թվականին 11 տարեկան հասակում Ստեֆենսը միացել է «*Պլիմուտ Արգայլ*»-ի ակադեմիային։ Թիմի երիտասարդական կազմում սկսել է հանդես գալ 2009 թվականից։ Թիմի հիմնական կազմում առաջին անգամ հայտավորվել է 2010 թվականի սեպտեմբերին։ Թիմի կազմում իր դեբյուտը նշել է «Շեֆիլդ»-ի դեմ խաղում, որն ավարտվել է 3-2 հաշվով՝ «*Արգայլ*»-ի հաղթանակով։

### «Սաութհեմփթոն»
2011 թվականի ապրիլի 5-ին 150000 £-ի դիմաց Ջեքը տեղափոխվել է «Սաութհեմփթոն»։ Նա թիմի հետ կնքել է 3 տարվա պայմանագիր։ Թիմի հիմնական կազմում ֆուտբոլիստը իր դեբյուտը նշել է 2012 թվականի հունվարի 7-ին՝ Անգլիայի գավաթի խաղարկության շրջանակներում կայացած «Կովենտրի Սիթի»-ի դեմ խաղում։ Այդ խաղում նա երկրորդ խաղակեսի ընթացքում փոխարինել է Դեն Հարդինգին։

Պրեմիեր Լիգայի շրջանակներում Ջեք Ստեֆենսը իր նորամուտը նշել է 2017 թվականի հունվարի 2-ին՝ «Էվերթոն»-ի դեմ խաղում։ Նա առաջին խաղակեսի ընթացքում փոխարինել Սեդրիկ Սոարեսին։

### «Սուինդոն Թաուն»
2014 թվականի մարտի 14-ին Ստեֆենսը 4 ամիս ժամկետով տեղափոխվել է «Սուինդոն Թաուն»։ 2014 թվականի սեպտեմբերի 1-ին վարձակալության ժամկետը երկարեցվել է մինչև 2015 թվականի հունվարը։

### «Միդլսբրո»
2015 թվականի հուլիսի 31-ին վարձավճարով տեղափոխվել է Չեմպիոնշիպում հանդես եկող «Միդլսբրո»։ Սակայն 2016 թվականի հունվարի 4-ին Ռոնալդ Կումանի կողմից ֆուտբոլիստը ետ է կանչվել։

### «Քովենթրի Սիթի»
2016 թվականի փետրվարի 1-ին Ջեք Ստեֆենսը վարձավճարով տեղափոխվել է «Կովենտրի Սիթի»։ Թիմի կազմում հանդես է եկել մինչև մրցաշրջանի ավարտը և մասնակցել է 16 հանդիպման։

## Ձեռքբերումներ
### Ակումբային
* Լիգայի գավաթի փոխչեմպիոն - 2016-17

## Ծանոթագրություններ

## Արտաքին հղումներ
* Էջը «Սաութհեմփթոն»-ի պաշտոնական կայքում 
* 

Կատեգորիա:Անգլիական ֆուտբոլի լիգայի խաղացողներ
Կատեգորիա:Անգլիացի ֆուտբոլիստներ
Կատեգորիա:Միդլսբրոյի ֆուտբոլիստներ
Կատեգորիա:Պլիմուտ Արգայլի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Սաութհեմփթոնի ֆուտբոլիստներ
Կատեգորիա:Սուինդոն Թաունի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:Քովենթրի Սիթիի ֆուտբոլիստներ
Թայմեր (ինֆորմատիկա)

200px|մինի|աջից|Ցուցատախտակ Թայմերով
**Թայմեր** (), տեղեկատվական տեխնոլոգիաներում ժամանակի պահպանման և չափման միջոց։

Թայմերի հիմնական բնութագիրը նրա ճշգրտությունն է, թայմերները բաժանվում են տարբեր տիպերի։
* Ցածր ընթացիկ չափում (չափման սխալը կարող է հասնել 0․1 վայրկյան) 
* Ճշգրիտ (չափման սխալը կարող է գերազանցել 0․001վայրկյանը)
* Ավելի ճշգրիտ (չափման սխալը չի գերազանցում 10-6 վայրկյանը)
*Գոյություն ունի թայմերի երկու տեսակ․*
* Ապարատային ժամաչափերը գործում են կենտրոնական պրոցեսորից անկախ և առաջացնում են ընդհատում
* Ծրագրային թայմերները իրականացնում են մի շարք նույնական «դատարկ» գործողություններ։ Պրոցեսորի ֆիքսված հաճախականությամբ թույլ է տալիս ճշգրիտ որոշել անցած ժամանակը։ Այս մեթոդի հիմնական թերությունները պրոցեսորի տեսակի և հաճախականության վրա ցիկլերի բազմապատկման քանակից կախվածությունն է։

## Ծանոթագրություններ

## Արտաքին հղումներ
* Միկրոկոնտրոլերի վրա ժամաչափի կիրառման օրինակներ
* https://www.youtube.com/watch?v=sgxat3alxBw
* https://www.youtube.com/watch?v=5CR0QCx2ddQ&list=PLzn7zhYhdQE3wUMayJ0zWvijBLY54z4hB

Կատեգորիա:Ինֆորմատիկա
Կատեգորիա:Օպերացիոն համակարգեր
Դեպք գիշերօթիկում

**«Դեպք գիշերօթիկում»** (), անգլիացի գրող Արթուր Կոնան Դոյլի 56 պատմվածքներից մեկը խուզարկու Շերլոկ Հոլմսի մասին, մտնում է «Շերլոկ Հոլմսի վերադարձը»՝ 13 պատմվածքից կազմված շարքի մեջ։

## Սյուժե
Հոլմսին է դիմում մասնավոր էլիտար գիշերօթիկ դպրոցի սեփականատերը՝ խնդրելով օգնել գտնել դուքս Հոլդըրնըսի որդուն, որը անհետացել է անհասկանալի հանգամանքներում։ Նրա հետ անհետացել էր նաև գերմաներենի ուսուցիչ Հայդեգըրը։ Հոլմսը բժիշկ Վաթսոնի հետ անհապաղ մեկնում է դեպքի վայր։

Դատավորը հեծանվի «Փալմըր» և «Դանլոփ» անիվների անվադողերի հետքերով ենթադրում է, որ դուքսի կորած երեխան և գերմաներենի ուսուցիչը  մեկնել են տարբեր հեծանիվներով։ Շուտով հեծանիվների անիվների հետքերի մոտ՝ հովիտում, Հոլմսը հայտնաբերում է նաև կովի հետքեր, որոնց դիրքը բնորոշ էր ոչ թե կովի, այլ ձիու քայլին։ Վերջապես, շարժվելով հեծանիվների հետքերով, Հոլմսը և Վաթսոնը հասնում են ուսուցչի դիակին՝ մահացած գլխի հարվածից։ Շփվելով «Մարտական աքաղաղը» հյուրանոցի սեփականատիրոջ՝ ոմն Ռուբին Հեյզի հետ, Հոլմսը և Վաթսոնը հեռանում են հյուրանոցից։ Հանկարծ նրանք տեսնում են, թե ինչպես սկզբում հյուրանոցի մոտ են գալիս հաշվապահ Ջեյմս Վայլդըրը, իսկ հետո՝ երկանիվ սայլակով ինչ-որ անծանոթ մարդ։ Ուսումնասիրելով Վայլդըրի հեծանիվի հետքերը, որոնք նույն «Դանլոփ» մակնիշին էին պատկանում, և նայելով հյուրանոցի երկրորդ հարկի պատուհանից՝ Հոլմսը Վաթսոնին առաջարկում է հեռանալ։

200px|left|Ինտերնատի հարակից շրջանների գծապատկերը

Հաջորդ օրը Հոլմսը Վաթսոնի ուղեկցությամբ այցելում է դուքս Հոլդըրնըսին և պահանջում տալ նրան մեծ գումար (վաց հազար սթերլինգ)՝ որպես պարգև այս գործը լուծելու համար։ Ինչից հետո Հոլմսը հայտարարում է, որ կորած որդին գտնվում է «Մարտական աքաղաղը» հյուրանոցում՝ փակի տակ, իսկ առևանգմանը մասնակցել է հենց ինքը Հոլդըրնըսը։ Հոլմսի այս գործը հանրության առաջ մանրուքները չբացահայտելու խոստումը տալուց հետո Հոլդըրնըսը ամեն ինչ խոստովանում է։

Պարզվում է, որ նրա անձնական քարտուղար Ջեյմս Վայլդըրը, որը իրականում ամուսնությունից դուրս ունեցած նրա ավագ որդին էր, Ռուբին Հեյզի օգնությամբ  կազմակերպել է կրտսեր եղբոր՝ դուքսի օրինական ժառանգի առևանգումը։ Ուսուցիչ Հայդեգըրը, որը դարձել էր առևանգման ականատես և հետապնդել գողերին հեծանվով, սպանվել էր Հեյզի կողմից։ Իսկ հետքերը խճճելու համար Վայլդըրը օգտագործել էր ընդանեկան գանձը՝ ձիու նալը, որի վրա Հեյզը տարել էր երեխային, նման էին կովի ոտքերի։

## Հետաքրքիր փաստեր
* Մի անգամ, երբ Կոնան Դոյլին դիմում են Հոլմսի մասին լավագույն վեպերը թվարկելու խնդրանքով, նա ընտրեց լավագույն 12 աշխատություններ, որոնց թվում էր նաև «Դեպք ինտերնատումը» (13 մարտի, 2015 թվական)։
* Կոնան Դոյլի միայն երկու պատվածքներում են օգտագործվել օրիգինալ պատկերներ՝ «Դեպք ինտերնատում» վեպում դեպքի վայրի գծապատկերը՝ գծված Հոլմսի կողմից, և «Պարող մարդուկներում»՝ կոդավորված նշանները։

## Ծանոթագրություններ

## Արտաքին հղումներ
* Դեպք ինտերնատումը standardebooks.org կայքում

Կատեգորիա:Արթուր Կոնան Դոյլի ստեղծագործություններ
Կատեգորիա:Դետեկտիվ
Կատեգորիա:1903 գրքեր
Կատեգորիա:Շերլոկ Հոլմս
Կատեգորիա:Շերլոկ Հոլմսի վերադարձը
Առանց հանցանշանի

**«Առանց հանցանշանի»** (երբեմն՝ **«Առանց պատճառի», **), կինոնկար։ Պարոդիա կամ կինոֆարս Շերլոկ Հոլմսի և բժիշկ Վատսոնի մասին։

## Սյուժե
Ըստ այս ֆիլմի սյուժեի՝ ոչ մի Շերլոկ Հոլմս էլ գոյություն չունի, իսկ հանցագործությունները բացահայտում է հենց Բժիշկ Վատսոնը։ Շերլոկ Հոլմսի մասին պատմությունները նա գրում է, որպեսզի նրան ընդունեն համալսարան ուսուցանելու, համարելով, որ այնտեղ չեն ընդունի նրա դեդուկտիվ հոբբին։ Վատսոնն այդպես էլ պաշտոն չի ստանում, բայց Հոլմսը դառնում է հանրաճանաչ, և Վատսոնին խնդրում են ներկայացնել հերոսին։ Խուզարկուի դերի ներկայացման համար Բժիշկ Վատսոնը վարձում է դերասան Ռեջինալդ Քինքեյդին։

Հոլմսին և Վատսոնին հաջողվում է կանխել Բրիտանական թանգարանի գողությունը։ Հանցագործները հանձնված են բրիտանական ոստիկանությանը, իսկ Վատսոնն արդեն վաղուց հոգնել է դերասան-ալկոհոլիկ լինելուց, և նա դուրս է հանում Քինքեյդին։ Շուտով նա նրան ետ է վերադարձնում, քանի որ Բրիտանիայի դրամ կտրելու հիմնարկը պատրաստ է Շերլոկ Հոլմսի հետ բացահայտել ևս մեկ խորհրդավոր քրեական գործ։

Անհայտացել էր կլիշեն, որով տպում էին 5 ֆունտանոց թղթադրամները։ Սկանդալը սպառնում է տապալել երկրի տնտեսությունը։ Վատսոնին հաջողվում է իմանալ, որ հանցագործության ետևում կանգնած է նրա հակառակորդը՝ պրոֆեսոր Մորիարտին։ Մորիարտիի հետ փոխհրաձգության ժամանակ Վատսոնը մահանում է (այդպես են կարծում նրա ընկերները), և Հոլմսը ստիպված է լինում հետաքննությունը վերցնել իր ձեռքը։ Պարզվում է, որ ամեն ինչ դեռ կորած չէ, և դերասանը կարող է գործը հասցնել իր հաջողակ ավարտին։

## Դերերում
* Բեն Քինգսլի՝ *[[Դոկտոր Վաթսոն|Բժիշկ Վաթսոն]]*
* Մայքլ Քեյն՝ *[[Շերլոկ Հոլմս]] / Ռեջինալդ Քինքեյդ*
* Ջեֆրի Ջոնս ՝ *քննիչ Լեսթրեյդ*
* Լիզեթ Էնտոնի՝ *Լեսլի Ջայլս*
* Փոլ Ֆրիմեն՝ *[[պրոֆեսոր Մորիարտի]]*
* Փաթ Քին՝ *[[տիկին Հադսոն]]*
* Փիթեր Կուկ՝ *Նորման Գրինհոու*
* Թիմ Քիլլիկ՝ *Սեբաստյան Մորան*

## Հետաքրքիր փաստեր
Ֆիլմը ցուցադրվել է խորհրդային վարձույթով, կրկնօրինակումն իրականացրել էր Սոյուզմուլտֆիլմ կինոստուդիան 1989 թվականին։ Մայքլ Քեյնին կրկնօրինակել է Սերգեյ Մալիշեվսկիյը, Բեն Քինգսլիին՝ Արտյոմ Կարապետյանը։

## Ծանոթագրություններ

## Արտաքին հղումներ
* «Առանց հանցանշանի» ֆիլմի մասին ինֆորմացիա
* 

Կատեգորիա:1980-ականների անգլերեն ֆիլմեր
Կատեգորիա:1988 ֆիլմեր
Կատեգորիա:Pinewood Studios-ում նկարահանված ֆիլմեր
Կատեգորիա:Արթուր Կոնան Դոյլ
Կատեգորիա:Արթուր Կոնան Դոյլի ստեղծագործությունների էկրանավորումներ
Կատեգորիա:Բրիտանական ֆիլմեր
Կատեգորիա:Շերլոկ Հոլմս
Կատեգորիա:Ֆիլմեր, որոնց գործողությունները տեղի են ունենում Լոնդոնում
Կատեգորիա:Ֆիլմեր Շերլոք Հոլմսի մասին
Կատեգորիա:Ֆիլմեր, որոնց գործողությունները տեղի են ունենում 1892 թվականին
Կատեգորիա:1980-ականների բրիտանական ֆիլմեր
Ռիզա Դուրմիսի

**Ռիզա Դուրմիսի** (; ), դանիացի ֆուտբոլիստ, իսպանական «Բետիս» ակումբի և Դանիայի ֆուտբոլի ազգային հավքականի պաշտպան

## Ակումբային կարիերա
Ռիզան ծնվել է Ալբանիայից արտագաղթածների ընտանիքում։  2000 թվականին նա սկսեց սովորել Բրոնդբի ակումբի ֆուտբոլային ակադեմիայում։ 2012 թվականի օգոստոսի 26-ին «Էսբերգի» դեմ խաղում կատարեց իր նորամուը Դանիայի սուպերգավաթի խաղարկությունում՝ հանդիպման երկրորդ կեսին փոխարինելով Յանս Քրիստիասենին։ 2013 թվականի ամռանը Դուրմիսին ակումբի հետ նոր պայմանագիր է կնքել մինչև 2016 թվականը։  Նոյեմբերի 10-ին «Օրհուսի» դեմ խաղում նա խփեց իր առաջին գոլը «Բրոնդբյուի» կզմում։ մրցաշրջանի վերջում Ռիզաի նկատմամբ հետաքրքրություն էր ցուցաբերում ֆրանսիական «Թուլուզ» ակումբը և թուրքական «Ֆեներբահչեն»։

2016 թվականի մայիսի 28-ին Ռիզան հինգ տարվա պայմանագիր է կնքել իսպանական «Բետիս» ակումբի հետ։ Օգոստոսի 20-ին «Բարսելոնայի» դեմ խաղում նա կատարել է իր նորամուտը Լա Լիգայում։ 2017 թվականի փետրվարի 25-ին «Սևիլյայի» դեմ խաղում նա խփել է իր առաջին գոլը «Բետիսի» կազմում։

## Միջազգային
2011 թվականին Դուրմիսին Դանիայի երիտասարդական հավաքականի կազմում մասնակցել է Սերբիայում կայացած Եվրոպայի երիտասարդական առաջնությանը։ Առաջնության ընթացքում նա մասնակցել է Սերբիայի, Ֆրանսիայի, Անգլիայի և Գերմանիայի երիտասարդական հավաքականների դեմ խաղերին։

Նույն տարվա ամռանը Ռիզան մասնակցեց Մեքսիկայում կայացած աշխարհի երիտասարդական առաջնությանը։ Առաջնության ընթացքում նա մասնակցել է Բրազիլիայի և Կոտ դ’Իվուարի դեմ կայացած խաղերին։

2015 թվականի հուլիսի 8-ին Չեռնոգորիայի հավաքականի դեմ կայացած ընկերական խաղում նա կատարեց իր նորամուտը Դանիայի աազգային հավաքականում։

2015 թվականին Դանիայի երիտասարդական հավաքականի կազմում Ռիզան մասնակցել է Չեխիայում կայացած Եվրոպայի երիտասարդական առաջնությանը։ Մրցաշարում նա մասնակցել է Չեխիայի դեմ խաղին։

## Ծանոթագրություններ

## Արտաքին հղումներ
* 
* 
* 
* 

Կատեգորիա:Բրոդբյուի ֆուտբոլիստներ
Կատեգորիա:Դանիայի ֆուտբոլի հավաքականի ֆուտբոլիստներ
Կատեգորիա:Դանիացի ֆուտբոլիստներ
Կատեգորիա:Իտալիայի լեգեոներ ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Ռեալ Բետիսի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Սրինգ (պատմվածք)

**Սրինգ**՝ Անտոն Չեխովի պատմվածքը։ Գրվել 1887 թվականին, առաջին անգամ հրապարակվել է նույն թվականի օգոստոսի 29-ին «Նոր ժամանակ» թերթի 4130-րդ համարում՝ Անտոն Չեխով ստորագրությամբ։

## Հրապարակումներ
Անտոն Չեխովի «Սրինգ» պատմվածքը գրվել է 1887 թվականին, առաջին անգամ հրապարակվել է 1887 թվականի օգոստոսի 29-ին «Նոր ժամանակ» թերթի 4130-րդ համարում՝ Անտոն Չեխով ստորագրությամբ, իսկ 1888 թվականին տպագրվել է «Պատմվածքներ» հավաքածույում և մտել է Մարքսի հրատարակության մեջ։

Անտոն Չեխովի կենդանության օրոք պատմվածքը թարգմանվել է հունգարերեն, սլովակերեն, ֆրանսերեն և չեխերեն։

## Սյուժե
Մի անգամ՝ ամռանը անտառում շան հետ որսում էր Դեմենտևի ագարակից Մելիտոն Շիշկինը։ Դուրս գալով անտառեզր, նա տեսավ մի ծեր հովվի՝ Լուկա Աղքատին, ով սրինգ էր նվագում։ Ծերուկը և գործակատարը զրուցեցին եղանակի, որսի մասին, հիշեցին անցած որսը։ Նրանց կարծիքով այժմ ամեն ինչ ավելի վատ է՝ ձկներ չկան, կորել են կենդանիները և թռչունները, անհետացել են աղբյուրները, անտառազարկում են։ Երկուսն էլ աղքատ էին ապրում։ Գործակատարի տանը կար ութ մարդ՝ երեխաները, կինը և մայրը։ Աղքատությունից նրա կինը մոլեգնել էր, իսկ ինքը սկսեց հարբեցողությամբ զբաղվել։ Գործակատարի կյանքի մասին կշռադատությունից հետո հովիվը ասաց՝ «Խե՜ղճ եղբայր։ Ու տեր Աստված, ի՜նչ խեղճ ես։ Հողը, անտառը, երկինքը․․․ անասուններ զանազան՝ այս ամենը ստեղծվել ու հարմարվել է, այս ամենում իմաստ կա։ Այս ամենը չնչին գնի համար չի կորչում։ Այլ ավելի շատ մարդիկ են խեղճ»։

Երբ անձրև եկավ, զրուցակիցները իրար հրաժեշտ տվեցին և գործակատարը գնաց։ Գնալով Մելիտոն Շիշկինը լսեց, թե ինչպես է հովիվը շարունակում նվագել սրնգի վրա և խղճում երկնքին, հողին, արևին, անտառին և իր շանը։

## Քննադատություն
Քննադատ Իվան Լեոնտևը հիացել էր պատմվածքով, և հիշելով մի չգրված պատմվածքի մասին, գրել էր՝ «․․․ այն կդառնար մի քանի վարակիչ կենսական, դասական կերպով սեղմված պատմվածքներից, որոնք կարողանում էր գրել Անտոն Չեխովը՝ ինչպես օրինակ նրա «Կախարդ»֊ը և «Սրինգ»֊ը» պատմվածքները։

Պյոտր Կրասնովը «Սրինգ» պատմվածքի վերաբերյալ գրել է՝ «Հասարակական ճղճիմությունը ավելի է սաստկանում ընդհանուր ռուսական չքավորությունից, աղքատությունից, այլասերումից։ «Սրինգ»֊ը պատմվածքում Լուկա Աղքատը վստահություն է արտահայտում ողջ շրջապատի մանրացման մասին։» Պատմվածքի մասին արձագանքներ են գրել նաև Ա․ Ա․ Ալեքսանդրովը, Գ, Կաչերեցը, Ե․ Լյացկիյը։

## Գործող անձինք
* Մելիտոն Շիշկին՝ գործակատար Դեմենտևի ագարակից
* Լուկա Աղքատ՝ հովիվ, ով նվագում էր սրնգի վրա

## Գրականություն
* Чехов А. П. Свирель // Чехов А. П. Полное собрание сочинений и писем: В 30 т. Сочинения: В 18 т. / АН СССР. Ин-т мировой лит. им. А. М. Горького. — М.: Наука, 1974—1982.
* Voir Dictionnaire Tchekhov, page 230, Françoise Darnal-Lesné, Édition L’Harmattan, 2010, ISBN 978 2 296 11343 5.
* Le Pipeau, traduit par Édouard Parayre, Éditions Gallimard, Bibliothèque de la Pléiade, 1970, ISBN 2-07-010550-4.

## Ծանոթագրություն

## Արտաքին հղումներ
*  Չեխով Ա․ Պ․ Սրինգ . Բնագիր ռուսերեն տեքս

Կատեգորիա:Գրական ստեղծագործություններ այբբենական կարգով
Կատեգորիա:1887 պատմվածքներ
Կատեգորիա:Անտոն Չեխովի ստեղծագործություններ
Կրուստպիլսի շրջան

**Կրուստպիլսի շրջան** (), վարչատարածքային միավոր Լատվիայի հարավ-արևելքում, գտնվում է պատմական Լատգալիայի մարզում։ Երկրամասը ներառում է վեց շրջաններ։ Վարչական կենտրոնը համարվում է Եկաբպիլս քաղաքը, սակայն տարածաշրջանի կազմի մեջ չի մտնում։

Սահմանակից է Պլյավինյասի, Մադոնայի, Վարակլյանիի, Ռիեբինիյի, Լիվանիի, Եկաբպիսլի, Սալայի շրջաններին և քաղաք Եկաբպիլսին։

Տարածաշրջանը կազմավորվել է 2009 թվականի հուլիսի 1-ին Լատվիայի Եկաբպիլսի վարչական բարեփոխումների ավարտից հետո։

## Բնակչություն
2015 թվականի հունվարի 1-ի մարդահամարի տվյալներով բնակչությունը կազմել է 5908 մարդ, իսկ 2010 թվականի հունվարի 1-ի տվյալներով բնակչությունը կազմել էր 6680 մարդ։ Տարածքի մակերեսը կազմում է 812.2 կմ²։

## Ազգային կազմ
2011 թվականի Լատվիայի մարդահամարի տվյալներով բնակչության ազգային կազմը բաշխվել է հետևյալ կերպ՝

## Տարածքային բաժանում
* Ատաշնիենեսի շրջան (), կենտրոնը՝ Ատաշիենե
* Վարիեշույի շրջան (), կենտրոնը՝ Վարիեշի
* Վիպեսի շրջան (), կենտրոնը՝ Վիպե
* Կրուստպիլսի շրջան (), կենտրոնը՝ Սպունգենի
* Կուկույի շրջան (), կենտրոնը՝ Զիլանիի
* Մեժարեսի շրջան (), կենտրոնը՝Մեժարե

## Ծանոթագրություններ

## Արտաքին հղումներ
* Կրաուստպիլսի շրջանի պաշտոնական կայքը

Կատեգորիա:Լատվիայի շրջաններ
Կատեգորիա:Լատվիայի բնակչություն
Կատեգորիա:Լատվիայի բնակավայրեր
Կատեգորիա:2009 հիմնադրումներ Լատվիայում
Գոնդոմար (Պորտուգալիա)

**Գոնդոմար** (; []), քաղաք Պորտուգալիայում։ Համանուն մունիցիպալիտետի կենտրոնն է։ Մտնում է Մեծ Պորտու քաղաքային ագլոմերիացիայի կազմի մեջ։ Քաղաքը հին վարչական բաժանմամբ մտել է Դորու Լիտոպալ նահանգի կազմի մեջ։ Մտնում է տնտեսա-վիճակագրական Մեծ Պորտու ենթաշրջանի մեջ։ 2006 թվականին քաղաքի բնակչությանը թվաքանակը կազմել է 25,7 հազար մարդ, իսկ մունիցիպալիտետի բնակչությանը՝ 171 881 մարդ։ Զբաղեցնում է 133,26 կմ² տարածք։

Քաղաքի հովանավորը համարվում են Կոսմիա և Դամիան եղբայրները ():

## Դիրք
Գոնդոմարը գտնվում է Պորտու քաղաքից 8 կմ արևելք։

Մունիցիպալիտետը սահմանակից է.
* հյուսիսում՝ մունիցիպալիտետին,
* հյուսիս-արևելքում՝ Վալոնգու, Պարեդեշ մունիցիպալիտետներին,
* արևելքում՝ մունիցիպալիտետին,
* հարավ-արևելքում՝ Պենաֆիել, Կաշտելու դե Պայվա մունիցիպալիտետներին,
* հարավում՝ Արոկա, Սանտա Մարիա դա Ֆոյրա մունիցիպալիտետներին,
* հարավ-արևմուտքում՝ Վիլա Նովա դե Գայա մունիցիպալիտետին,
* արևմուտքում՝ Պորտու մունիցիպալիտետին,
* հյուսիս-արևմուտքում՝ Մայա մունիցիպալիտետին։

## Պատմություն
Քաղաքը հիմնադրվել է 1193 թվականին։

## Բնակչություն

## Մունիցիպալիտետի կազմ
Մունիցիպալիտետի մեջ մտնում են հետևյալ շրջանները՝
# Բագին դու Մոնտե
# Կովելու
# Ֆոշ դու Սոզա
# Ֆանզերեշ
# Ժովին
# Լոմբա
# Մեդաշ
# Մելրաշ
# Ռիու Տինտու
# Սան Կոժմե
# Սան Պեդրու դա Կովա
# Վալբոն
thumb|left|200px|Տաճար

## Ծանոթագրություններ

## Արտաքին հղումներ
* Պաշտոնական էջ

Կատեգորիա:1193 թվականին հիմնադրված բնակավայրեր
Կատեգորիա:Պորտուգալիայի քաղաքներ
Սեյայի շրջան

**Սեյայի շրջան** (), վարչատարածքային միավոր Լատվիայի կենտրոնական մասում։ Սահմանակից է Ադաժի, Սաուլկրաստիի, Լիմբաժիի, Կրիմուլդայի և Ինչուկալնսի շրջաններին։

Երկրամասում ներքին բաժանումը բացակայում է։

2010 թվականի հունվարի 1-ի տվյալներով բնակչությունը կազմել է 2.496 մարդ։ Տարածքի մակերեսը կազմում է 227.9 կմ²։

Տարածաշրջանը կազմավորվել է 2009 թվականի հուլիսի 1-ին Լատվիայի Ռիգայի շրջանի վարչական բարեփոխումների ավարտից հետո։

## Ազգային կազմ
2011 թվականի Լատվիայի մարդահամարի տվյալներով բնակչության ազգային կազմը բաշխվել է հետևյալ կերպ՝

## Ծանոթագրություններ

## Արտաքին հղումներ
* Սեյայի շրջանի պաշտոնական կայքը

Կատեգորիա:Լատվիայի շրջաններ
Կատեգորիա:Լատվիայի բնակչություն
Կատեգորիա:Լատվիայի բնակավայրեր
Կատեգորիա:2009 հիմնադրումներ Լատվիայում
Էնթոնի Ջեքսոն Հեմել

**Ջեքսոն Հեմել Էնթոնի** (, ), կանադացի ֆուտբոլիստ, «Մոնրեալ Իմպակտ» ակումբի և Կանադայի հավաքականի հարձակվող։

## Ակումբային կարիերա
Ջեկսն Հեմելը, «Մոնրեալ Իմպակտ» ակումբի սանն է։ 2014 թվականին օգոստոսի 2-ին «Տորոնտո»-յի դեմ հանդիպումից հետո նա հանդես է եկել MLS- ում, երկրորդ խաղակեսին փոխարինելով Ջեք Մակիներնիին։ Նույն տարում Էնթոնի օգնեց թիմին հաղթել Կանադայի առաջնությունում։ 2015 թվականին Ջեկսն Հեմելը խաղացել է USL- ում «Մոնրեալ» թիմի համար։ 2016 թվականի մարտի 12-ին «Նյու Յորք Ռեդ Բուլզ» -ի դեմ խաղում նա խփել է իր առաջին գնդակը «Մոնրեալ Իմպակտ» ակումբի համար։

## Միջազգային կարիերա
2013 թվականին Ջեքսոն Հեմելը Մեքսիկայում հանդես է եկել ԿՈՆԿԱԿԱ-ի երիտասարդական առաջնությունում Կանադայի երիտասարդական հավաքականում։ Մրցաշարում նա խաղում էր Կուբայի և Նիկարագուայի թիմերի դեմ։

2016 թվականին հոկտեմբերի 6-ին Մավրիտանիայի ազգային հավաքականի հետ ընկերական հանդիպումների ժամանակ Էնթոնիի առաջնախաղը Կանադայի ազգային հավաքականի կազմում էր, երկրորդ խաղակեսում փոխարինելով Մարկուս Հաբերին։

## Ձոռքբերումներ
**Ակումբային**

 **«[[Մոնրեալ Իմպակտ]]»**
* Կանադայի ֆուտբոլի առաջնություն, 2014

## Ծանոթագրություններ

Կատեգորիա:Կանադայի հավաքականի ֆուտբոլիստներ
Կատեգորիա:Կանադացի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Քևին Դիկս

**Քևին Դիկս** (; ), հոլանդացի ֆուտբոլիստ, «Ֆեյենորդ» ակումբի կիսապաշտպան

## Ակումբային կարիերա
Քևինը «Վիտեսս» ակումբի սան է, որի ակադեմիայում մարզվել է 9 տարեկանից։  2014 թվականից խաղացել է հիմնական թիմում։ Նույն թվականի օգոստոսի 24-ին կատարել է իր դեբյուտն Էրեդիվիզիում՝ մասնակցելով «Զվոլե» ակումբի դեմ խաղին․ նա դաշտ է դուրս եկել թիմի հիմնական կազմում և մասնակցել ողջ խաղին՝ դրանով իսկ փոխարինելով հիմնական կազմի աջ պաշտպան Ուոլլասին, որ ակումբում հանդես էր գալիս վարձավճարով։ Դրանից հետո Քևինը եղել է թիմի հիմնական պաշտպանը։ 2015 թվականի հունվարին ակումբի հետ պայմանագրի ժամկետը երկարաձգվել է երեք տարով՝ մինչև 2018 թվականի ամառ։

2014/2015 մրցաշրջանի ընթացքում նա անցկացրել է 24 խաղ, 2015/2016 մրցաշրջանում՝ 30, ընդ որում՝ աչքի է ընկել երկու անգամ։  2015 թվականի հոկտեմբերի 4-ին խփել է իր առաջին գոլը պրոֆեսիոնալ մակարդակում՝ գրավելով «Գրոնինգեն» ակումբի դարպասը։

2016 թվականի հուլիսի 5-ին  «Ֆիորենտինա» ֆուտբոլային ակումբի թվիթերյան էջում հայտարարվել է, որ Դիկսը տեղափոխվում է իտալական ակումբ։ Այնուհետև լուրը հաստատել է նաև իր նախկին ակումբը։

## Կարիերան հավաքականում
Դիկսը խաղացել է Նիդերլանդների պատանեկան հավաքականներում։ 2015 թվականին մասնակցել է Հունաստանում անցկացվող Եվրոպայի պատանեկան առաջնության որակավորման փուլի խաղերին։  2016 թվականի մարտի 28-ին կատարել է իր նորամուտը Նիդեռլանդների երիտասարդական հավաքականում՝ մասնակցելով Սերբիայի երիտասարդական հավաքականի հետ ընկերական խաղին։

## Ձեռքբերումներ
;  «Վիտես»
* Նիդերլանդների գավաթակիր - 2016/17
;  «Ֆեյենորդ»
* Նիդերլանդների սուպերգավաթակիր - 2017

## Ելույթներն ըստ մրցաշրջանների

## Ծանոթագրություններ

## Արտաքին հղումներ
*
* 

Կատեգորիա:Իտալիայի լեգեոներ ֆուտբոլիստներ
Կատեգորիա:Հոլանդացի ֆուտբոլիստներ
Կատեգորիա:Վիտեսի ֆուտբոլիստներ
Կատեգորիա:Ֆիորենտինայի ֆուտբոլիստներ
Կատեգորիա:Ֆեյենորդի ֆուտբոլիստներ
Կատեգորիա:Կոպենհագենի ֆուտբոլիստներ
Կատեգորիա:Էմպոլիի ֆուտբոլիստներ
Կատեգորիա:Բորուսիա Մյոնխենգլադբախի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:Ֆուտբոլի Նիդերլանդների երիտասարդական հավաքականի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Միլե Կլոպչիչ

**Միլե Կլոպչիչ** (, , սլովենացի և Հարավսլավիացի գրող և թարգմանիչ, ռուսական գրականության ժողովրդականացնող, բանասեր։ Մեկը սոցիալիզմի ներկայացուցիչներից՝ Սլովենիայի 1930-ական-1940-ական թվականների գրականության մեջ։

## Կենսագրություն
Ծնվել է աշխատավորի ընտանիքում։ Առաջին համաշխարհային պատերազմի տարիներին նրա ընտանիքը տեղափոխվել է Սլովենիա։ Ավարտել է Լյուբլյանայի ակադեմիան։ 1920 թվականին 15 տարեկան հասակում մտել է Հարավսլավիայի կոմունիստական կուսակցության շարքերը։ Հեղափոխական գործունեություն ծավալելու համար նրանք հաճախ հալածվում էին իշխանությունների կողմից։ Ալեքսանդր I արքայի կառավարման ժամանակ, որպես քաղաքական հակառակորդ բանտարկվել է։

Երկրորդ համաշխարհային պատերազմի ժամանակ եղել է Սլովենիայի ազգային-ազատագրական պայքարի գործիչներից։ Հետագայում՝ ազգային ազատագրության սլովենական կոմիտեի մշակույթի հարցերով հանձնաժողովի նախագահ։

## Ստեղծագործություններ
Պատերազմի ավարտից հետո սկսել է զբաղվել գրականական գործունեությամբ, հիմնականում կատարել է թարգմանություններ։ Նա սլովեներեն է թարգմանել նաև Հենրիխ Հեյնեի, Պուշկինի, Լերմոնտովի, Իվան Կռիլովի, Ալեքսանդր Բլոկի և Չուկովսկու ստեղծագործությունները։

Միլե Կլոպչիչը առավել հայտնի է Երկրորդ համաշխարհային պատերազմից առաջ գրած ստեղծագործություններով, որտեղ ներկայացնում է արդյունաբերական աշխատողների և աշխատանքային երիտասարդության առօրյան։

«Բոցավառ շղթաներ» (1924), «Հասարակ երգեր» (1934) լիրիկական ժողովածուների հեղինակ։

## Պարգևներ
* «Պատվո նշան» շքանշան (16.12.1967)
* Ֆրանց Պրեշերնի անվան մրցանակ

## Գրականություն
* В. М. Кожевникова. Литературный энциклопедический словарь. - Москва, Советская энциклопедия, 1987
* М. И. Рыжова. Миле Клопчич — перевочник и популяризатор русской литературы. Наука, Ленинградское отд., 1983

Կատեգորիա:Պարտիզաններ
Կատեգորիա:Երկրորդ համաշխարհային պատերազմի մասնակիցներ
Կատեգորիա:Ռուսերենից թարգմանողներ
Կատեգորիա:20-րդ դարի բանաստեղծներ
Կատեգորիա:20-րդ դարի թարգմանիչներ
Կատեգորիա:Սլովենացի բանաստեղծներ
Կատեգորիա:Բանաստեղծներ այբբենական կարգով
Կատեգորիա:Սլովենացի թարգմանիչներ
Կատեգորիա:Սլովենացի լեզվաբաններ
Ճանապարհին (ֆիլմ, 2009)

**«Ճանապարհին»** () դրամատիկական կատակերգություն, որի ռեժիսորն է Սեմ Մենդեսը։ Ֆիլմի սցենարը գրել են Դեև Էգեիսը և Վինդիլա Վիդը։ Գլխավոր դերերում խաղում են՝ Մայա Ռուդոլֆը, Ջոն Կրասինսկիը, Ջենի Էլիսոնը, Ջեֆ Դենիելսը և Մեգի Ջիլենհոլ։

## Սյուժե
Ֆիլմում պատմում են մի երդասարդ զույգի մասին, որոնք շրջում էին ԱՄՆ-ում և ման էին գալիս իդիալական տեղ, որպեսզի ստեղծեն ազատ ընտանիք։ Վերոնը պատմում է ամուսնուն իր մանկությունը և իր ծնողների մահը։ Նրանք որոշում են այցելել Վերոնի ծնողների հիշատակի տեղը։ Այտեեղ նրանք հասկանում են, որ սա նրանց ապագայի վայրն է։

## Դերերում
* Մայա Ռուդոլֆ
* Ջոն Կրասինսկի
* Ջենի Էլիսոն
* Ջեֆ Դենիելս
* Մեգի Ջիլենհոլ
* Քրիս Մեսինա
* Քեթրին Օ’Հարա
* Պոլ Շնայդեր
* Լինսկի Մելանի

## Ֆիլմի ստեղծումը
Ֆիլմի նախկին անվանումը եղել է «Սա պետք է լինի այն տեղը» () կամ «Հեռավոր անցորդները» ():

## Սաունդթրեք
# "All My Days" (4:57)
# "Orange Sky" (6:18)
# "Blue Mind" (5:45)
# "Song for You" (4:38)
# "Breathe" (4:18)
# "Towards the Sun" (4:40)
# "Meet Me in the Morning" by Bob Dylan (4:21)
# "What Is Life" by George Harrison (4:24)
# "Golden Brown" by The Stranglers (3:30)
# "Wait" (5:59)
# "Oh! Sweet Nuthin'" by The Velvet Underground (7:28)
# "The Ragged Sea" (3:19)
# "Crinan Wood" (5:45)

## Ծանոթագրություններ

## Արտաքին հղումներ
* «В пути» на сайте Internet Movie Database
* «В пути» на сайте Rotten Tomatoes

Կատեգորիա:2000-ականների ամերիկյան ֆիլմեր
Կատեգորիա:2000-ականների անգլերեն ֆիլմեր
Կատեգորիա:2009 ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան կատակերգական դրամա ֆիլմեր
Կատեգորիա:Ամերիկյան կինոկատակերգություններ
Կատեգորիա:Կինոկատակերգություններ
Կատեգորիա:Ֆիլմեր դիսֆունկցիոնալ ընտանիքների մասին
Viva la Vida

**«Viva la Vida»** (Վիվա լա Վիդա), բրիտանական Coldplay ռոք խմբի սինգլը *[[Viva la Vida or Death and All His Friends]]* ալբոմից։ Նրա անվանումը, որը իսպաներենից թարգմանաբար նշանակում է «Կեցցե՜ կյանքը», վերցրված է Ֆրիդա Կալոյի նատյուրմորտից։

Նախապես այդ սինգլը թողարկվել է մայիսի 7-ին նրանց համար, ովքեր նախօրոք պատվիրել են ալբոմը iTunes-ից։ Սինգլի հեռուստատեսային գովազդը, որը տևում է 30 վայրկյան, առաջին անգամ ցուցադրվել է Fox ալիքով մայիսի 20-ին ժամը 21։00։

Coldplay առաջին անգամ կենդանի կատարել է այդ երգը 2008 թվականի հունիսի 1-ին MTV Movie Awards-2008 մրցանակաբաշխության ժամանակ։ Հունիսի երրորդ շաբաթում սինգլը Coldplay-ի կարիերայում առաջին անգամ գլխավորել է ինչպես բրիտանական, այնպես էլ անդրօվկիանոսյան Billboard Hot 100-ին վաճառքի հիթ-շքերթները։ 2012 թվականի դեկտեմբերին երգն զբաղեցրել է իններորդ հորիզոնականը Last.fm պորտալի սիմվոլիկ «Լավագույն ստեղծագործությունները սքրոբբլինգի 10 տարում» խորհրդանշական ցանկում։

## Հեղինակային իրավունքների խախտում
2008 թվականի դեկտեմբերի 8-ին հայտնի կիթառահար Ջո Սաթրիանին Լոս Անջելեսի դաշնային դատարան հայց է ներկայացրել Քոլդփլեյի կողմից հեղինակային իրավունքի խախտման վերաբերյալ։ Հայցում նշվել է, որ «Viva La Vida» (2008) երգի մեղեդին պատճենվել է նրա «If I Could Fly» (2004) ստեղծագործությունից։ Սատրիանին հայտնել է, որ նպատակ ունի պահանջել վնասների փոխհատուցում, ինչպես նաև ստանալ «Viva La Vida Or Death And All His Friends» ալբոմի վաճառքի գումարի մի մասը։

2009 թվականի սեպտեմբերին գործը փակվել է։ Վերջինիս մանրամասնությունները չեն հայտարարվում, սակայն Billboard աղբյուրներից մեկը պնդում է, որ կողմերը համաձայնության են եկել (այդ թվում նաև ֆինանսական հարցերի շուրջ), և Coldplay-ը չպետք է հայտնի իրավունքների խախտման մասին։

Տեսանյութ՝ Coldplay vs. Satriani

## Ստեղծագործությունների ցանկ
;Թվային ներբեռնում
# «Viva la Vida» (Նոր խմբագրում) - 4:04

;CD գովազդ
# «Viva la Vida» (Ռադիոյի խմբագրում) - 3:45
# «Viva la Vida» (Ամբողջ ալբոմի տարբերակ) - 4:01

;CD թողարկում
# «Viva la Vida» - 4:02
# «Death Will Never Conquer» - 1:17

;Բութլեգ տարբերակ
# «Viva la Vida - DMS12 միքս» - 7:01

## Մրցանակներ
* 2009 թվականի փետրվարին երգը ստացել է երաժշտական աշխարհում ամենահեղինակավոր մրցանակը՝ Գրեմմիի *Տարվա լավագույն երգ* անվանակարգում։

## Հիթ շքերթներ

## Հավաստագրումներ

## Ծանոթագրություններ

Կատեգորիա:Billboard Hot 100 գլխավորած սինգլներ
Կատեգորիա:UK Singles Chart գլխավորած սինգլներ
Կատեգորիա:Սենտիմենտալ սիրային երգեր
Կատեգորիա:Քոլդփլեյի երգեր
Գահերի խաղը (սաունդթրեք)

Game of Thrones, ամերիկյան HBO ալիքի «Գահերի խաղը» սերիալի սաունդթրեքը։ Երաժշտության վրա աշխատել է գերմանացի կոմպոզիտոր Ռամին Ջավադին, առաջին եթերաշրանի ձայնասկավառակը թողարկվել է 2011 թվականի հունիսին Varèse Sarabande լեյբլում։ Ալբոմի երաժշտությունը գործիքային է, բացի այդ սերիալը ունի գլխավոր թեմա՝ Main Title։

## Ստեղծում և թողարկում
Սկզբում սաունդթրեքի վրա պետք է աշխատեր Սթիվեն Բարբեքը, բայց 2011 թվականի փետրվարի 2-ին նա լքել է նախագիծը։ Նրան փոխարինել է Ռամին Ջավադին։

Ալբոմը թվային թռուցիկի հետ միասին հայտնվել է iTunes-ում 2011 թվականի հունիսի 14-ին։ Հունիսի 28-ին կայացել է CD սկավառակի շնորհանդեսը։

## Գրախոսություն
Tracksounds-ից Ռիչարդ Բաքսթոնը գրեց խառը մեկնաբանություն՝ ալբոմը բնութագրելով որպես Ջավադիի հերոսական փորձ, սակայն քննադատել է գլխավոր թեման, որը չի արդարացրել սպասելիքները։

Հիմնական թեման ունեցել է բազմաթիվ քավեր-տարբերակներ, ինչի մասին հայտնում է TV.com-ը։ Դրանց թվին են պատկանում Ջեյսո Յանգի տարբերակը ջութակի համար և ութ բիթային ռեմիքսը հին վիդեոխաղերի ոգով։

## Ստեղծագործությունների ցանկը
### 1 եթերաշրջան
Բոլոր ստեղծագործությունները գրվել են Ռամին Ջավադիի կողմից։

### 2-րդ եթերաշրջան
Բոլոր ստեղծագործությունները գրվել են Ռամին Ջավադիի կողմից։

### 3-րդ եթերաշրջան
Բոլոր ստեղծագործությունները գրվել են Ռամին Ջավադիի կողմից։

### 4-րդ եթերաշրջան
Բոլոր ստեղծագործությունները գրվել են Ռամին Ջավադիի կողմից։

### 5-րդ եթերաշրջան

5-րդ եթերաշրջանի ալբոմը թողարկվել է թվային տարբերակով 2015 թվականի հունիսի 9-ին, իսկ CD սկավառակով՝ 2015 թվականի հուլիսի 17-ին։

## Ծանոթագրություններ

Կատեգորիա:Գահերի խաղ